ગંભીર સવાલ એ છે કે સોશિયલ મીડિયાને મોનિટર કરવાની રિક્વેસ્ટ ફોર પ્રપોઝલ બંધારણદત્ત મૂળભૂત અધિકારોનો ખુલ્લેઆમ ભંગ કરે છે, એટલું જ નહીં તેના દ્વારા પોલીસ સ્ટેટ બનાવવાનો માર્ગ પણ મોકળો કરી આપે છે, જોકે સરકારે કરેલી આ હિલચાલને તૃલમૂલ કોંગ્રેસના વિધાનસભ્ય મહુઆ મોઇત્રા દ્વારા સર્વોચ્ચ અદાલતમાં પડકારવામાં આવતાં સર્વોચ્ચ અદાલતે સરકારના આ સૂચિત સોશિયલ મીડિયા કોમ્યુનિકેશન હબ સ્થાપવાનાં પગલાં અંગે નિરીક્ષણ કરતાં જણાવ્યું હતું કે જો દરેક ટ્વિટ અને વોટ્સએપ મેસેજને મોનિટર કરવામાં આવે તો આપણે સર્વિલિયન્સ સ્ટેટ ભણી વળી રહ્યા છીએ તેમ માનવું પડે.